במהלך שנת 1809 הייתה הקיסרות הצרפתית הראשונה בהגמוניה פוליטית על רוב יבשת אירופה עקב המלחמות הנפוליאוניות. במסגרת מאבקו נגד הבריטים פעל נפוליאון בונפרטה, קיסר הצרפתים, במטרה לכבוש את תת-היבשת ההודית. נפוליאון שוחח עם אלכסנדר הראשון, קיסר רוסיה על תוכנית לכבוש את אפגניסטן ודרכה לפלוש לתת היבשת. בתגובה פעלו הבריטים להגיע להסדר עם האימפריה הדוראנית ולהסכם ידידות והגנה. שאה שוג'אע נפגש בפשאוור עם נציגים מחברת הודו המזרחית הבריטית והגיע להסכם ידידות עם האימפריה הבריטית. בעודו בפשאוור, החלה התקוממות בראשות מחמוד שאה שהשיגה שליטה על קאבול, בירת האימפריה והשיגה תמיכה מצד המנהיגים השבטיים אשר מאסו במדיניות השלטון הריכוזי של שוג'אע. במצב זה שאה שוג'אע למעשה הודח וניתן לו מחסה בהודו הבריטית.
שוג'אע ח'אן נותר בהודו הבריטית למשך שלושים שנה, במהלך זמן זה נפלה האימפריה הדוראנית למלחמת אזרחים והוקמה אמירות אפגניסטן תחת שלטון דוסת מוחמד ח'אן, אמיר אפגניסטן משושלת ברקזאי שהנהיג מדיניות כיבוש אגרסיבית לתוך פנג'אב. מדיניות זאת הביאה את אמירות אפגניסטן למאבק נגד הודו הבריטית, שפעלה להשתמש באפגניסטן בתור חוצץ בין האימפריה הרוסית לבין תת-היבשת ההודית (ראו המשחק הגדול). מאבק אינטרסים זה הוביל בסופו של דבר למלחמה האנגלו-אפגנית הראשונה, במסגרתה הדיחו הבריטים של דוסת מוחמד ח'אן מתפקידו ומינו את שאה שוג'אע לכס האפגני בניסיון להשיב את שושלת דוראני לכס בעודה שבויה לרצון האימפריה הבריטית. שוג'אע שלט באפגניסטן בין השנים 1839–1842. שלטונו הסתיים כאשר מאבקים פנימיים הובילו בסופו של דבר לרציחתו בשנת 1842. לאחר מכן השיבו הבריטים את שושלת ברקזאי ומינו את וזיר אכבר ח'אן, בנו של דוסת מוחמד ח'אן, להיות לאמיר החדש לאחר שנשבע אמונים לכתר הבריטי.
אוג'ן
חסמין בקר וורלה
חסמין בקר וורלה (בספרדית: Jazmín Beccar Varela; נולדה ב-28 באפריל 1986) היא שחקנית ארגנטינאית. שיחקה בשנים בשנים 2002–2003 בסדרת הילדים המורדים שבה התפרסמה.
היא נולדה בבואנוס איירס ולה שלוש אחיות, בסדרה "המורדים" היא שיחקה את לוחאן, ספורטאית וחברה של מריצה.
ב-2007 שיחקה בטלנובלה "רומיאו ויוליה" המבוססת על "רומיאו ויוליה" מאת ויליאם שייקספיר.
חסמין יצאה כגאה, חסמין עזבה את בן זוגה מסיבות אישיות, כהיום מגדלת חסמין את הבן שלה ביחד עם בת זוגה
אבלידה
אבלידה (ביוונית: avliða או באוליס) היא עירייה לשעבר באזור Euboea ביוון. מאז רפורמת השלטון המקומי בשנת 2011 היא חלק מהעירייה כלקיס. האוכלוסייה מנתה 9,300 תושבים במפקד 2011, ושטחה 122.235 קמ"ר. מקום מושבה של העירייה היה בוואתי. אף על פי שהיא חלק מהיחידה האזורית יובוב, היא אינה ממוקמת על האי אוויה, אלא על היבשת, ומחוברת לחלק הצפון מזרחי של בויאוטיה.
באופן מסורתי הוא מזוהה עם אוליס העתיקה, הנמל שממנו הפליג הצבא היווני למלחמת טרויה.
פלימות' ריידרס
פלימות' ריידרס (באנגלית: Plymouth Raiders) היא קבוצת כדורסל אנגלית מהעיר פלימות', המשחקת בליגת העל הבריטית בכדורסל.
המועדון.
פלימות' ריידרס היא קבוצת כדורסל מקצועית שבסיסה בפלימות' באנגליה. נבחרת פלימות 'ריידרס מתמודדת בליגת הכדורסל הבריטית (BBL), תחרות הכדורסל הראשונה במדינה – ומשחקת את משחקי הבית שלה בפלימות' ביתנים.
המועדון הוקם בשנת 1983 באמצעות מיזוג בין שני מועדוני כדורסל מקומיים והמשיך להיות הקבוצה המכהנת והמצליחה ביותר בליגה 1 בליגה הלאומית של ה-EBL. בין השנים 1996–2004 זכו פלימות' ריידרס בשש תחרויות שונות, כולל שלושה תארים בפלייאוף של ליגת הכדורסל והגביע הלאומי בשנת 2004. לאחר שנים ששלטו בליגת העל (BBL), בשנת 2004 הוזמנו ריידרס להתחרות ברמה הגבוהה ביותר במדינה, ליגת הכדורסל הבריטית בה הם קבעו לעצמם מוניטין רב.
במפעלים השונים.
כמו רוב הקבוצות בבריטניה גם הריידרס שיחקו רק במפעלים מקומיים והם: ליגת העל הבריטית, גביע הליגה (הבריטי) וגביע המדינה הבריטי הם זכו בכל המפעלים.
איל זוסמן
משפחה (סרט, 2021)
משפחה (ברוסית: Родные; לעיתים מתורגם בארץ כ"משפחה בדרך") הוא סרט רוסי מז'אנר הקומדיה, שעלה לאקרנים ב־11 בפברואר 2021 ומככבים בו סרגיי בורונוב, אירינה פגובה, סמיון טרסקונוב ואחרים.
שודר בארץ בערוץ Yes VOD מ־7 באוקטובר 2021.
עלילה.
בוקר אחד מחליט אבי המשפחה להגשים את חלום חייו: ללכת עם משפחתו לפסטיבל גרושינסקי ולהופיע שם עם שירו. על המשפחה להשלים עם רצונו של האב העריץ ולצאת לטיול ברחבי רוסיה כולה. בדרך יהיו להם הרפתקאות, מבחנים שונים, יחסי כוח ופגישה חשובה שאביהם חיכה לה 20 שנה.
הפקה.
הצילומים החלו ביולי 2020 והסתיימו באמצע אוקטובר. הטריילר של הסרט יצא ב-10 בדצמבר אותה שנה.
בית העלמין טרויקורובסקויה
בית העלמין טרויקורובסקויה (ברוסית: Троекуровское кладбище) הוא בית קברות פתוח לביקור במוסקבה, סניף של בית העלמין נובודוויצ'יה.
בית הקברות ממוקם במערב מוסקבה ותופס שטח של 29.33 דונם.
בצורת (שיר)
בצורת הוא דואט ישראלי, שהוציאו הזמר-יוצר הישראלי אביב גפן יחד עם הזמר-יוצר החסידי אברהם פריד בשנת 2020. מילות השיר נכתבו על ידי גפן, שהלחין את השיר ועיבד.
רקע.
השיר יצא כמחאה על הפצת השנאה בין דתיים וחילוניים בציבור ובתקשורת, וזכה לסיקור תקשורתי רב, חיובי ושלילי, והגיע למיליון צפיות ביוטיוב תוך חודש מיציאתו.
שבוע לאחר יציאתו, נכנס השיר לפלייליסט של גלגלצ, לראשונה מזה 40 שנות קריירה מוזיקלית של פריד.
ביקורות.
השיר זכה לתגובות טובות רבות אך גם לביקורות רבות, כלפי פריד עקב שיתוף הפעולה עם זמר שנודע בעבר בדעותיו נגד הציבור הדתי והחרדי, ועל גפן עקב כך שלא עמד בעקרונותיו כנגד הציבור.
פריד טען שידע על הסיכון בדואט כזה אך היה מוכן לקחת את הסיכון וגפן טען שבסביבתו קיבלו את הדואט באהדה.
ולו-ווחה
ולו-ווחה (ביוונית: Βέλο-Βόχα) היא רשות מוניציפלית ביחידה האזורית קורינתיה, פלופונסוס, יוון. בירת העירייה נמצאת בזבגולאטיו. שטחה של העירייה הוא 164.847 קמ"ר.
העירייה ולו-ווחה הוקמה ברפורמת השלטון המקומי בשנת 2011 במיזוג שתי הרשויות לשעבר, והפכה ליחידה עירוניות:
אקלים.
הטמפרטורה הממוצעת היא 17 מעלות צלזיוס. החודש הכי חם הוא יולי (30 מעלות צלזיוס), והחודש הקר ביותר הוא ינואר (7 מעלות צלזיוס). כמות המשקעים הממוצעת היא 791 מילימטרים בשנה. חודש דצמבר הוא החודש שיש בו הכי הרבה גשם (167 מ"מ גשם), וחודש יולי הוא החודש שיש בו הכי פחות גשם (7 מ"מ גשם).
כלבת (סרט, 2021)
כלבת (ברוסית: Бешенство) הוא מותחן עלילתי רוסי, בבימויו של דמיטרי דיאצ'נקו ובכיכובו של אלכסיי סרבריאקוב.
עלילה.
הדמות הראשית של הסרט היא אדם שמביא את בנו המכור לסמים לבית ציד בטייגה כדי להחזיק אותו שם בזמן הסגר במדינה. ממש ברגע זה מתחילה מגפת כלבת אצל חיות הבר.
הפקה.
הצילומים החלו בינואר 2021 באלטאי. המפיקים היו אלכסיי קזאקוב, איליה סטיוארט, פאבל בוריה ומוראד אוסמן, בבימויו של דמיטרי דיאצ'נקו, הידוע בטרילוגיית הסרטים שלו "הבוגאטיר האחרון".
עקאבה
עקאבה (ערבית: عقّابة) היא עיירה פלסטינית, הממוקמת בנפת טובאס, שבצפון הגדה המערבית, כ-15 ק"מ מדרום-מזרח לג'נין וכ-3 ק"מ מצפון לעיירה טובאס. לפי נתוני הלשכה הפלסטינית המרכזית לסטטיסטיקה, אוכלוסיית העיירה מנתה 8,710 תושבים בשנת 2016.
מיקום וגאוגרפיה.
העיירה מממוקמת על המדרון הצפוני של הר "ראס אל עקרה" שפסגתו בגובה של 680 מטר מעל פני הים. אחת הפסגות הגבוהות ביותר באזור צפון השומרון. בהר וסביבתו יער וחורש ים תיכוני שהוכרז כשמורת טבע בידי הרשות הפלסטינית.
היסטוריה.
העיירה בנויה סביב גרעין עתיק, שבמרכזו מבנה מקאם "א-נבי עקבה", המתוארך להתקופה המוסלמית המוקדמת בארץ ישראל. לפי המסורת המקומית, המקאם והכפר נקרא על-שם מייסדו. כקילומטר ממזרח לכפר ממוקמת "ח'ירבת סלחב", תל ארכאולוגי קטן בו נמצאו ממצאים בעיקר מתקופת הברזל בארץ ישראל.
ברשומות המס העות'מאני משנת 1596, מופיע ככפר בסנג'ק שכם (מחוז שכם). תושבי הכפר שילמו מס על גידולי חיטה, שעורה, זיתים, והכנסות מזדמנות מכוורות לגידול דבורים ועזים.
בשנת 1870, ביקר חוקר ארץ ישראל ויקטור גרן בכפר, וכתב: .
בשנת 1882, בסקר ארץ ישראל המערבית תואר כ: "כפר גדול יחסית למרגלות ההר, עם קרקע פתוחה מצפון. שהכפר ניצב גבוה ממנה, עם מטעי זיתים מדרום".
בתקופת המנדט הבריטי.
בתקופת המנדט הבריטי השתייך הכפר למחוז שכם.
במפקד 1922, שנערך על ידי שלטונות המנדט, בעקאבה הייתה אוכלוסייה של 330 נפש, רובם מוסלמים למעט 8 נוצרים. במפקד 1931 היו בכפר 89 בתים מאוכלסים (יחד עם, בהם התגוררו-403 תושבים, מתוכם 9 נוצרים. בסקר הכפרים בשנת 1945 האוכלוסייה בכפר הייתה 580 מוסלמים ו-20 נוצרים. שטח הקרקע הכולל של הכפר היה 8,068 דונם. אשר מתוכם הוקצו 1,259 דונם לחקלאות שלחין, ו- 4,284 דונם לגידולי דגנים.
בשנות ה-30 של המאה ה-20 ממשלת המנדט עודדה את חידוש היער שסביב לכפר וסיפקה לתושביו שתילי עצים לנטיעות.
לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות ב-1949, עבר משליטה בריטית לירדנית.
לאחר 1967.
בעקבות מלחמת ששת הימים ב-1967, טמון עברה משליטה ירדנית לישראלית. ב–1 באוגוסט 1967, חתם מפקד פיקוד המרכז עוזי נרקיס על צווי סגירה לתשעה שטחים לצורך אימונים, לאורך הרצועה המזרחית של גב ההר. ביניהם "שטח 903" שממערב לעקאבה ששימש את תושבי הסביבה למרעה ולגידולי דגנים.